
పాట్నా : మగధ్ మహిళా కళాశాల విద్యార్థినులు తీవ్ర ఆగ్రహం వ్యక్తం చేస్తున్నారు. కళాశాల ప్రాంగణంలో విద్యార్థినులు జీన్స్ ధరించరాదని, మొబైల్స్ వాడరాదని యాజమాన్యం ఆదేశించడంపై నిరసన తెలుపుతున్నారు.మేము ధరించే దుస్తులతో కళాశాల పరిపాలనా యంత్రాంగానికి ఏం పని అని విద్యార్థినులు ప్రశ్నిస్తున్నారు. కళాశాల ప్రాంగణంలో మర్యాదగా వ్యవహరించడమే అవసరమని అంటున్నారు. మహిళలు తమ నిర్ణయాలను తాము తీసుకోవడంపై ఆంక్షలు విధించడం సరికాదంటున్నారు.విద్యార్థినులు కళాశాల ప్రాంగణంలో మర్యాదగా, సభ్యతతో ప్రవర్తించడం, సక్రమంగా చదువుకోవడం, ఇతర కార్యకలాపాల్లో కూడా సక్రమంగా వ్యవహరించడం అవసరమని, వారి దుస్తులపై ప్రకటనలు చేయవలసిన అవసరం కళాశాల యాజమాన్యానికి ఎందుకు వచ్చిందని ప్రశ్నిస్తున్నారు. ఎలాంటి దుస్తులు ధరించాలో నిర్ణయించుకోవడం వ్యక్తిగత విషయమని అంటున్నారు. దుస్తులపై నిర్ణయాన్ని తమకే విడిచిపెట్టాలంటున్నారు.

patna : magadh mahila kalasala vidyaarthinulu teevra aagraham vyaktam chestunnaru. kalasala praamganamlo vidyaarthinulu jeens dharincharaadani, mobiles vaadaraadani yaajamaanyam aadesinchadampai nirasana teluputunnaru.memu dharinche dustulato kalasala paripalana yantraamgaaniki yem pani ani vidyaarthinulu prasnistunnaaru. kalasala praamganamlo maryaadagaa vyavaharinchadame avasaramani antunnaru. mahilalu tama nirnayaalanu taamu teesukovadampai aankshalu vidhinchadam sarikaadantunnaaru.vidyaarthinulu kalasala praamganamlo maryaadagaa, sabhyatatho pravartinchadam, sakramamgaa chaduvukovadam, itara kaaryakalaapaallo kuudaa sakramamgaa vyavaharinchadam avasaramani, vaari dustulapai prakatanalu cheyavalasina avasaram kalasala yaajamaanyaaniki enduku vachindani prasnistunnaaru. elanti dustulu dharinchaalo nirnayinchukovadam vyaktigata vishayamani antunnaru. dustulapai nirnayaanni tamake vidichipettaalantunna.